钦定古今图书集成/明伦汇编/氏族典/第053卷 > 韦保衡
## 钦定古今图书集成/明伦汇编/氏族典/第053卷 > 韦保衡

按《唐书路岩传》：“韦保衡者，京兆人，字蕴用。咸通中，以
右拾遗尚同昌公主，迁起居郎，驸马都尉。主郭淑妃
所生，懿宗所爱，而妃有宠，故恩礼最异，悉宫中珍玩资予之。俄历翰林学士承旨，以兵部侍郎同中书门
下平章事。自尚主至是，裁再期，又进门下侍郎尚书
右仆射。性浮浅，既恃恩据权，以嫌爱自肆，所悦即擢”，
不悦挤之。保衡举进士王铎第，于籍、萧遘与同升，以
尝薄于己，皆见斥。逐杨收，倾《路岩》，人益畏之。主薨，而
宠遇不衰。僖宗立，进司徒。俄为怨家白发阴罪，贬贺
州刺史，再贬澄迈令，遂赐死。